Verpleegster van die jaar 2021 Bepalings en Voorwaardes - Solidariteit WêreldSolidariteit Wêreld
#VerpleegSTER 2021: Bepalings en voorwaardes
Solidariteit Gilde vir Verpleegkundiges
Solidariteit se Verpleeggilde erken die ongelooflike belangrike rol wat verpleegkundiges in die samelewing speel. Ons wil dankie sê vir die dae wat teetyd nie bestaan nie en kos 'n bysaak is; vir die kere wat hulle hande vasgehou het wanneer dit nie deur geliefdes vasgehou kon word nie. Die meeste verpleegkundiges het hierdie beroep gekies, nie vir die betaling nie, maar vir diensbaarheid en toewyding aan ander.
Nomineer 'n geregistreerde praktiserende verpleegkundige met 'n kort motivering oor waarom hierdie verpleegkundige die prys verdien en gee só aan hierdie onbaatsugtige persone die erkenning wat hulle verdien.
Nominasies is gratis en enige praktiserende verpleegkundige wat geregistreer is kan genomineer word.
Verpleegkundiges moet bestaande, of nuwe lede wees om vir die kompetisie te kwalifiseer.
Om 'n verpleegkundige te nomineer volg die stappe hieronder:
Stap 1: Klik op die volgende skakel: Klik hier
Stap 2: Vul jou besonderhede en dié van die persoon wat jy nomineer hier in om te kwalifiseer.
Stap 3: Deel gerus die skakel op sosiale media en moedig nog mense aan om 'n verpleegkundige te nomineer wat sy of haar lewe aangeraak het.
Die genomineerde sal bevestig dat hy of sy die toekenningsnominasie aanvaar.
Die nominasies sluit op 24 September om 12:00.
Genomineerdes het tot en met 26 September om 12:00 om hul nominasie te aanvaar en vir die kompetisie te registreer. Geen registrasies sal na hierdie datum aanvaar word nie.
Die toptien-nominasies word op 18 Oktober 2021 op 'n stemblad geplaas waarna dit vir stemming deur lede van die publiek beskikbaar sal wees.
Die stemblad sluit op 31 Oktober 2021.
Die wenners word tydens die VerpleegSTER glansaand, wat in November 2021 sal plaasvind, aangewys.
Genomineerdes moet die funksie bywoon om vir die pryse in aanmerking te kom.
Die wenners sal deur 'n onafhanklike paneel sowel as by wyse van die publiek se stemme gekies word. Beslissings is finaal.
Die wenners stem in om hulle samewerking te gee en om aan al Solidariteit se openbare of mediageleenthede, wat met die kompetisie verband hou, deel te neem. Genomineerdes stem ook in dat hulle besonderhede op Solidariteit se webwerwe mag verskyn.